วันนี้เป็นประจำเดือนวันแรก อยากทราบว่าต้องกินยาคุมเม็ดที่เท่าไร **ยังไม่เคยกินยาคุมมาก่อน**
สวัสดีค่ะการรับประทานยาคุมกำเนิดชนิดฮอร์โมนรวม ชนิด 21/28 เม็ด ให้รับประทานวันละ 1 เม็ด ตามลำดับติดต่อกันทุกวัน ถ้าเป็นแบบ 21 เม็ด เมื่อยาหมดแผง ต้องหยุดรับประทานยา 7 วัน โดยต้องรับประทานยาทุกวันในเวลาเดียวกันเสมอ หากลืมไม่เกิน 1 วัน ให้รับประทานทันทีที่รู้ตัว แล้วรับประทานยาเม็ดต่อไปตามเวลาปกติ แต่หากลืมเกินกว่า 48 ชั่วโมง ให้ข้ามไปรับประทานยาตามวันปัจจุบัน แล้วใช้วิธีคุมกำเนิดอื่นช่วยในการคุมกำเนิดร่วมด้วยโดยหากเริ่มรับประทานยาคุมกำเนิดไม่เกินวันที่ 5 หลังประจำเดือนมาวันแรก จะสามารถป้องกันการตั้งครรภ์ได้ในรอบเดือนนั้นทันที แต่หากรับประทานหลังจากนั้น โดยรับประทานต่อเนื่องกันอย่างน้อย 7 วันแล้ว จะถือว่ามีประสิทธิภาพในการป้องกันการตั้งครรภ์ค่ะ แต่หากมีเพศสัมพันธ์ก่อนหน้านั้นควรใช้วิธีคุมกำเนิดอื่นช่วยในการคุมกำเนิดร่วมด้วย เช่น ใช้ถุงยางอนามัยค่ะแนะนำว่า หากยังสงสัย ควรปรึกษาแพทย์หรือเภสัชกรเพื่อรับคำแนะนำเพิ่มเติมที่ถูกต้องเหมาะสมต่อไปค่ะ